bias i psykologi
Store norske leksikon,Psykologi,Psykologisk metode
Bias i psykologi, brukes i kognitiv psykologi, sosialpsykologi, bedømmingspsykologi og andre grener av samfunnsvitenskapen om utsagn, valg og vurderinger som på systematisk måte avviker fra det som stemmer overens med virkeligheten.
Noen eksempler:  Ankring – det å legge for stor vekt på et bestemt holdepunkt i bedømmelse, som for eksempel når noe som inntreffer først i en sekvens av informasjon dominerer totalinntrykket. Konkret kan det være at man er villig til å betale mer i en forhandlingssituasjon om den man forhandler med starter på et høyere nivå   Bekreftelsestendens – det at vi søker informasjon som bekrefter antakelser vi har i utgangspunktet   «Jeg-visste-det-hele-tiden»-bias – etterpåklokskap, det at man har en overdreven tro på at det som skjedde kunne forventes   Optimismebias – tendens til ønsketenkning   Status quo-bias – systematisk tendens til å foretrekke kjente fremfor nye alternativer   Overkonfidens – det at man er sikker, der man burde ha vært mer forsiktig (svar folk gir med «99% sikkerhet» er ganske ofte gale)   Tilgjengelighet – det at man overvurderer noe, fordi dette noe er kjent eller lett tilgjengelig.  Betydningen av slik bias i dagliglivet, at vi kan tenke og handle litt på tvers av hva som er korrekt er veldokumentert, ikke minst gjennom Kahneman og Tversky sine arbeider. Les mer i Store norske leksikon tenkning kognitiv psykologi forskningsmetoder i psykologien Eksterne lenker Faglig overtro i Minerva